אלי פולק (איחוד הצלה)

אלי (אליהו) פולק (נולד ב-9 בדצמבר 1974, כ"ה בכסלו ה'תשל"ה) הוא מנכ"ל ארגון המתנדבים הלאומי איחוד הצלה וקרן ישראלייף.

ביוגרפיה 
פולק נולד בשנת 1974 ליהושע פולק בירושלים. למד בתלמוד תורה אהבת תורה המסורה ובישיבת חברון כנסת ישראל.

פולק התנדב בארגוני הצלה שונים והחל את דרכו בשנת 1997 כחובש במגן דוד אדום. בשנת 2006 היה ממייסדי ארגון איחוד הצלה יחד עם אלי ביר נשיא הארגון.

פולק השתתף באירועי אר"ן רבים, בהם טיפל וחילץ נפגעים. ביניהם אסון קריסת אולמי ורסאי, האסון בהילולה בל"ג בעומר 2021 במירון.

באיחוד הצלה 
במסגרת תפקידו באיחוד הצלה הוביל משלחות סיוע באסונות טבע בעולם וביניהם ברעידת האדמה בנפאל בשנת 2015 ומציאת גופת החיל אור אסרף.

החל משנת 2019 מונה פולק למנכ"ל ארגון איחוד הצלה.

כמנכ"ל איחוד הצלה פועל פולק לשלב אוכלוסיות נוספות בשדרת המתנדבים של הארגון ובהן נשים וערבים ישראלים. כמו כן, הוא מוביל את הקו לפיו יש לחזק את שיתוף הפעולה בין ארגוני ההצלה השונים בישראל, וכן ניהל במהלך הפלישה הרוסית לאוקראינה משלחת של מאות חובשים מישראל לאוקראינה הקמת מחנות פליטים, הטסת מאות טונות של ציוד ותרופות והבאת עשרות מטוסים של פליטים לישראל.

חיים אישיים 
פולק הוא בנו של הרב יהושע פולק שהיה ח"כ וסגן ראש עיריית ירושלים ומנכ"ל המועצה הדתית ירושלים ואחיו של הרב מאיר טוביה פולק משגיח ישיבת עטרת ישראל לצעירים. נשוי למירי, אב לשישה, מתגורר בשכונת רמות בירושלים.

ראו גם 
 איחוד הצלה

קישורים חיצוניים

הערות שוליים 

פעילי ציבור חרדים ישראלים
מנכ"לים ישראלים
ישראלים שנולדו ב-1974
איחוד הצלה: אישים